Ҡунаҡбаев Артур Рауил улы 1984 йылдың 4 октябрендә Ырымбур өлкәһенең Ҡыуандыҡ районында тыуған. 2007 йылда М. С. Щепкин исемендәге Юғары театраль училищеһын тамамлай һәм шул уҡ йылда М. Ғафури исемендәге Башҡорт дәүләт академия драма театрына эшкә килә. Йәш булыуына ҡарамаҫтан, Артур Ҡунаҡбаевтың исеме театр сәнғәтен һөйөүселәр араһында киң билдәле, уның үҙ тамашасыһы бар. Артур шул уҡ ваҡытта йырлаусы актёр, йырҙарҙы ул спектаклдәрҙә генә түгел, эстрадала ла башҡара.